 Απόφαση 506/04.03.2010

(ΦΕΚ 350/30.03.2010 τεύχος Β)

Θέμα : «Αναπροσαρμογή ετήσιων ανταποδοτικών τελών για το 2010.»
Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ
Κατά την τακτική συνεδρίασή της, στην έδρα της, την 4 Μαρτίου 2010 και λαμβάνοντας υπόψη:
1. Τις διατάξεις του νόμου 2773/1999 «Απελευθέρωση αγοράς Ηλεκτρικής Ενέργειας - Ρύθμιση θεμάτων ενεργειακής πολιτικής και λοιπές διατάξεις» (ΦΕΚ Α΄ 286), όπως ισχύει.
2.Τις διατάξεις του άρθρου 3 και της παρ. 1 του άρθρου 30 του νόμου 3426/2005 «Επιτάχυνση διαδικασίας για την απελευθέρωση της αγοράς ηλεκτρικής ενέργειας» (ΦΕΚ Α΄ 309), όπως ισχύει.
3.Τις διατάξεις της υπ’ αριθμ. πρωτ. Δ5/ΗΛ/Β/Φ1/ ΟΙΚ.591/12.01.2001 απόφασης των Υπουργών Οικονομικών και Ανάπτυξης, με θέμα «Καθορισμός τελών άσκησης δραστηριότητας στον τομέα της ενέργειας που αποτελούν πόρους της Ρυθμιστικής Αρχής Ενέργειας» (ΦΕΚ Β΄ 43/ 22.01.2001).
4.Την υπ’ αρ. πρωτ. ΠΟΛ:1286/1104968/50–ΟΕ/06.12.2000 εγκύκλιο του Υπουργείου Οικονομικών, με θέμα «Κοινοποίηση των διατάξεων του ν. 2842/2000 σχετικά με τη εισαγωγή του ΕΥΡΩ, ως κοινής νομισματικής μονάδας και οδηγίες για την εφαρμογή τους».
5.Τον πίνακα εξέλιξης ετήσιων μεταβολών Γενικού Δείκτη Τιμών Καταναλωτή που δημοσιοποιείται από τη Γενική Γραμματεία της Εθνικής Στατιστικής Υπηρεσίας της Ελλάδος, όπου προσδιορίζεται το ποσοστό μεταβολής του Δείκτη Τιμών Καταναλωτή για το έτος 2009 σε 1,2% (ένα και είκοσι δέκατα τοις εκατό).
6.Το γεγονός ότι από τις διατάξεις της παρούσας απόφασης δεν προκαλείται δαπάνη εις βάρος του κρατικού προϋπολογισμού, σκέφτηκε ως εξής:
1.Επειδή η υπ’ αριθ. πρωτ. Δ5/ΗΛ/Β/Φ1/ΟΙΚ.591/12.01.2001 κοινή απόφαση των Υπουργών Οικονομικών και Ανάπτυξης, εκδόθηκε βάσει των διατάξεων του άρθρου 6 του ν. 2773/1999, το οποίο αντικαταστάθηκε με το άρθρο 3 του ν. 3426/2005.
2.Επειδή στην παρ. 1 του άρθρου 30 του ν. 3426/2005, ρητά προβλέπεται ότι «οι πράξεις που έχουν εκδοθεί κατ’ εξουσιοδότηση των διατάξεων του ν. 2773/1999, εξακολουθούν να ισχύουν, μέχρι να αντικατασταθούν με βάση τις διατάξεις του νόμου αυτού».
3.Επειδή η υπ’ αριθ. πρωτ. Δ5/ΗΛ/Β/Φ1/ΟΙΚ.591/12.01.2001 κοινή απόφαση των Υπουργών Οικονομικών και Ανάπτυξης, δεν έχει επί του παρόντος αντικατασταθεί.
4.Επειδή βάσει του άρθρου 7 της υπ’ αριθ. πρωτ. Δ5/ΗΛ/Β/Φ1/ΟΙΚ.591/12.01.2001 κοινής Υπουργικής απόφασης, το κατ’ έτος ισχύον ανά μονάδα ύψος των ετήσιων ανταποδοτικών τελών δημοσιεύεται με τη φροντίδα της ΡΑΕ στην Εφημερίδα της Κυβερνήσεως, αποφασίζει:
Άρθρο 1
1.Σκοπός της παρούσας απόφασης είναι η αναπροσαρμογή του ύψους των ετήσιων ανταποδοτικών τελών που επιβάλλονται στις επιχειρήσεις οι οποίες δραστηριοποιούνται στον τομέα της ενέργειας, σύμφωνα με το άρθρο 7 της υπ’ αριθμ. πρωτ. Δ5/ΗΛ/Β/Φ1/ ΟΙΚ.591/12.01.2001 απόφασης των Υπουργών Οικονομικών και Ανάπτυξης.
2.Το ύψος των ετησίων ανταποδοτικών τελών, όπως αυτά καθορίζονται με την υπ’ αριθμ. πρωτ. Δ5/ΗΛ/Β/ Φ1/ΟΙΚ.591/12.01.2001 απόφαση των Υπουργών Οικονομικών και Ανάπτυξης, αναπροσαρμόζεται σύμφωνα με το ποσοστό μεταβολής του Δείκτη Τιμών Καταναλωτή, το οποίο, για το έτος 2009, ανέρχεται σε 1,2% (ένα και είκοσι δέκατα τοις εκατό).
Άρθρο 2
Τομέας ηλεκτρικής ενέργειας και φυσικού αερίου
1. Το ποσό ετησίου ανταποδοτικού τέλους που επιβάλλεται στους κατόχους άδειας παραγωγής ηλεκτρικής ενέργειας σύμφωνα με το άρθρο 4 παρ. 2 περίπτωση α΄ της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται στο ποσό των 7,59697€ το οποίο στρογγυλοποιείται σε επτά ευρώ και εξήντα λεπτά (7,60€) ανά Mwatt μέγιστης καθαρής ισχύος.
2.Το ποσό ετησίου ανταποδοτικού τέλους που επιβάλλεται στους κατόχους άδειας προμήθειας ηλεκτρικής ενέργειας σε Πελάτες, ανάλογα με την συνολική ποσότητα ηλεκτρικής ενέργειας που απορρόφησαν από το Σύστημα ή από το Δίκτυο οι Πελάτες τους κατά το έτος 2009, σύμφωνα με το άρθρο 4 παρ. 2 περίπτωση β΄ της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται στο ποσό των 0,06457€ το οποίο στρογγυλοποιείται σε έξι λεπτά (0,06 €) κατά απορροφώμενη MWh.
3.Το ποσό ετησίου ανταποδοτικού τέλους που επιβάλλεται στους έχοντες δικαίωμα εισαγωγής φυσικού αερίου σύμφωνα με το άρθρο 5 της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται στο ποσό των 0,22791€ το οποίο στρογγυλοποιείται σε Είκοσι Τρία Λεπτά (0,23€) ανά χίλια κυβικά μέτρα.
Άρθρο 3
Τομέας υγρών καυσίμων
1.Για τα υγραέρια, το ύψος του ανταποδοτικού τέλους που επιβάλλεται σύμφωνα με το άρθρο 6 της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται σε 0,09496€ το οποίο στρογγυλοποιείται στο ποσό των εννέα λεπτών (0,09 €) ανά μετρικό τόνο.
2.Για το μαζούτ, το ύψος ανταποδοτικού τέλους που επιβάλλεται σύμφωνα με το άρθρο 6 της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται σε 0,09496 € το οποίο στρογγυλοποιείται στο ποσό των εννέα λεπτών (0,09€) ανά μετρικό τόνο.
3.Για τις βενζίνες, το ύψος ανταποδοτικού τέλους που επιβάλλεται σύμφωνα με το άρθρο 6 της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται σε 0,18992€ το οποίο στρογγυλοποιείται στο ποσό των δεκαεννιά λεπτών (0,19€) ανά χίλια λίτρα.
4.Για το πετρέλαιο θέρμανσης και κίνησης, το ύψος ανταποδοτικού τέλους που επιβάλλεται σύμφωνα με το άρθρο 6 της υπ’ αριθμ. πρωτ. Δ5/ΗΛ/Β/Φ1/ΟΙΚ.591/12.01.2001 απόφασης των Υπουργών Οικονομικών και Ανάπτυξης, ορίζεται σε 0,18992€ το οποίο στρογγυλοποιείται στο ποσό των δεκαεννιά λεπτών (0,19 €) ανά χίλια λίτρα.
Άρθρο 4
Χρόνος ισχύος
Οι τιμές που καθορίζονται στην παρούσα απόφαση αφορούν στα ετήσια ανταποδοτικά τέλη που θα καταβληθούν κατά τη διάρκεια του έτους 2010.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 4 Μαρτίου 2010
Ο Πρόεδρος κ.α.α.

Ο Α΄ Αντιπρόεδρος

Θ. ΠΑΝΑΓΟΣ
